《次胡澹庵题挹翠轩韵》
宋代·王亘

西山排送来，周遭自环翠。
俗眼少见之，一览忘世味。
平生三径心，盍早赋归计。
纵落尘土居，不与章木敌。
公余事幽寻，清风拂衣袂。
最喜轩中人，所挹多爽气。
蓬蒿天地宽，万境发诗思。
白云未能閒，时出过窗几。
檐雨听夜语，池草生春媚。
山灵若相知，好风为裂眦。
余光虽力挽，回次那得致。

作者简介：王亘，字伯通，福州（今属福建）人。孝宗淳熙间知南恩州。事见《闽诗录》丙集卷一○。今录诗三首。